જૂન મહિનામાં કરવામાં આવેલી RTI ઍક્ટ હેઠળની અરજીના જવાબમાં જણાવવામાં આવ્યું હતું કે ‘૨૭ જૂન અને ૧૮ નવેમ્બર વચ્ચે ૧૧૦ બેડની આ હૉસ્પિટલમાં ૬૫૪ દરદીઓને દાખલ કરવામાં આવ્યા હતા. એ રીતે સરેરાશ ગણતાં રોજના પાંચ કરતાં ઓછા દરદીઓની સારવાર કરવામાં આવી હોવાનું ફલિત થાય છે. સોમવારે બપોરે ‘મિડ-ડે’ના પ્રતિનિધિએ હૉસ્પિટલની મુલાકાત લીધી ત્યારે આખી હૉસ્પિટલમાં પુરુષોના વૉર્ડમાં પાંચ અને મહિલાઓના વૉર્ડમાં ફક્ત એક દરદીને દાખલ કરવામાં આવ્યો હતો.’